Titkolják a kínai hatóságok, hová tûnt az egyik legismertebb kínai mûvész
Nem árulják el a kínai hatóságok, hol tartózkodik Ai Weiwei, az egyik legismertebb kortárs kínai mûvész, akit vasárnap fogtak el a pekingi repülõtéren. A rendõrség átkutatta Ai Weiwei mûtermét is, ahonnan dokumentumokat vittek el, és több munkatársát is õrizetbe vették.
Vasárnap reggel a pekingi repülõtéren letartóztatták és azóta ismeretlen helyen tartják Ai Weiwei kínai mûvészt a hatóságok - írja a BBC. Az egyik legismertebb kortárs kínai mûvészt akkor állították meg és vették õrizetbe, mikor áthaladt a biztonsági ellenõrzésen egy hongkongi járatnál.

Asszisztense, Jennifer Ng. szerint a határõrök magukkal vitték Ai Weiweit, õt azonban alapos ellenõrzés után továbbengedték. Ai Weiwei elfogása után közel negyven rendõr tartott házkutatást a mûvész pekingi stúdiójában, ahonnan több iratot elvittek, és õrizetbe vették több munkatársát - írja a BBC.

Ai Weiwei számos akciójával kritizálta a kínai vezetést, és többször szót emelt az emberi jogok betartatásáért. Ai Weiwei tervezte többek között a 2008-as pekingi olimpia egyik legfõbb látványosságának számító, Madárfészek néven ismert stadion bonyolult acélszerkezetét. Rengeteg kiállítást rendezett világszerte, jelenleg a londoni Tate Modern Galériában látható kiállítása.

Ai Weiwei a 2008-as szecsuani földrengés után összeállította a katasztrófában meghalt gyerekek névsorát, ami kényes témának számított. A kormány több kritikusa ugyanis azt állította, hogy a földrengés azért követelte több mint 5334 iskolás gyerek halálát, mert nem voltak elég biztonságosak az épületek.

Korábban is elõfordult már, hogy a kínai hatóságok korlátozták Ai Weiwei szabad mozgását arra hivatkozva, hogy árthat a nemzetbiztonságnak.
Peking kínai politika Ai Weiwei